**PRIRODOSLOVNO GRAFIČKA ŠKOLA**

**Z A D A R**

**PROTOKOL POSTUPANJA U SLUČAJU NASILJA MEĐU UČENICIMA U ŠKOLI**

**SVIBANJ, 2019.**

Uvod

Ovaj Protokol o postupanju u slučaju nasilja među učenicima u školi (u daljnjem tekstu: Protokol) temelji se na sadržaju i obvezama propisanim Protokolom o postupanju u slučaju nasilja među djecom i mladima (2004.), Pravilniku o načinu postupanja odgojno-obrazovnih radnika školskih ustanova u poduzimanju mjera zaštite prava učenika te prijave svakog kršenja tih prava nadležnim tijelima (2013.), Protokolu o postupanju u slučaju seksualnog nasilja (2018.), ovažava specifičnosti školske sredine i sadrži:

* Općeprihvaćenu definiciju nasilja
* Razlikovanje običnog vršnjačkog sukoba i nasilja
* Postupanje Škole u slučaju nasilja među učenicima
* Postupanje Škole u slučaju običnog vršnjačkog sukoba
* Evidencija Škole o sukobima i nasilju

**1**. **DEFINICIJA NASILJA**

Nasiljem među djecom i mladima smatra se svako namjerno fizičko ili psihičko nasilno ponašanje usmjereno prema djeci[[1]](#footnote-1) i mladima[[2]](#footnote-2) od strane njihovih vršnjaka[[3]](#footnote-3) učinjeno s ciljem povrjeđivanja, a koje se, neovisno o mjestu izvršenja, može razlikovati po obliku, težini, intenzitetu i vremenskom trajanju[[4]](#footnote-4) i koje uključuje ponavljanje istog obrasca i održava neravnopravan odnos snaga (jači protiv slabijih ili grupa protiv pojedinca).

Nasiljem među učenicima smatra se :

* Namjerno uzrokovani fizički napad u bilo kojem obliku, primjerice udaranje, guranje, gađanje, šamaranje, čupanje, zaključavanje, napad različitim predmetima, pljuvanje i slično bez obzira je li kod napadnutog učenika nastupila tjelesna povreda,
* psihičko i emocionalno nasilje prouzročeno opetovanim ili trajnim negativnim postupcima od strane jednog ili više djece[[5]](#footnote-5). (učenika), kao što su; ogovaranje, nazivanje pogrdnim imenima, ismijavanje, zastrašivanje, izrugivanje, namjerno zanemarivanje i isključivanje iz skupine kojoj pripada ili isključivanje i zabranjivanje sudjelovanja u različitim aktivnostima s ciljem nanošenja patnje ili boli, širenje glasina s ciljem izolacije učenika od ostalih vršnjaka, oduzimanje stvari ili novca, uništavanje ili oštećivanje osobnih stvari, ponižavanje, naređivanje ili zahtijevanje poslušnosti ili na drugi način dovođenje učenika u podređeni položaj, kao i sva druga ponašanja počinjena od učenika (unutar kojih je i spolno uznemiravanje) kojima se drugom učeniku namjerno nanosi duševna bol i sramota.

Nasilje podrazumijeva šest definirajućih čimbenika:

* namjera da se drugome nanese šteta ili ozljeda
* intenzitet i trajanje (opetovanost nasilničkog ponašanja)
* moć nasilnika (nesrazmjer obzirom na dob, snagu, brojčanu nadmoć)
* ranjivost i nemoć žrtve
* manjak podrške
* posljedice

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

5 Olweus 1986. i 1991. godine: Nasilničko ponašanje djece (bullying) razlikuje se od jednokratnih incidenata i dječjih svađa ili tučnjava, jer se radi o ponašanju koje obilježava agresivno ponašanje kojim se namjerno nekome čini zlo, ponavljanje tijekom određenog vremena, neravnopravan odnos snaga (jači protiv slabijeg ili gupa protiv pojedinca).

Nasilje i zlostavljanje uključuje različita ponašanja: verbalno (dobacivanje, izrugivanje, omalovažavanje, prijetnje), socijalno (izbjegavanje, ignoriranje, isključivanje iz aktivnosti, ogovaranje i širenje zlobnih tračeva), psihološko (oštećivanje imovine, krađa i bacanje stvari, prijeteći pogledi, praćenje) i tjelesno (guranje, rušenje, udarci)

**POSTUPANJE ŠKOLE U SLUČAJU NASILJA MEĐU DJECOM**

U slučaju nasilja među učenicima u školi svi radnici škole dužni su:

* odmah prekinuti nasilno ponašanje učenika i odvojti učenike,
* pružiti pomoć i podršku učeniku koji je doživio nasilje,
* obavijestiti o događaju osobe imenovane za koordiniranje aktivnosti vezanih uz problematiku nasilja (ravnatelja, stručne suradnike škole), razrednika.,

Imenovane osobe dužne su:

* odmah poduzeti sve mjere da se zaustavi i prekine aktualno nasilno postupanje prema učeniku, u slučaju potrebe potražiti pomoć drugih radnika škole ili po potrebi zvati djelatnike policije,
* ukoliko je učenik povrijeđen u mjeri koja zahtijeva liječničku intervenciju ili pregled ili se prema okolnostima slučaja može razumno pretpostaviti ili posumnjati da su takva intervencija ili pregled potrebni, odmah pozvati službu hitne liječničke pomoći ili na najbrži mogući način, koji ne šteti zdravlju učenika, prepratiti ili osigurati pratnju učeniku od strane stručne osobe liječniku te sačekati liječnikovu preporuku o daljenjem postupanju i dolazak roditelja ili zakonskih zastupnika;
* odmah po prijavljenom nasilju obavijestiti roditelje učenika ili zakonske zastupnike te ih upoznati sa svim činjenicama i okolnostima koje je do tada doznala i izvijestiti ih o aktivnostima koje će se poduzeti:
* po prijavi, odnosno dojavi nasilja odmah obaviti razgovor s učenikom koje je žrtva nasilja, a u slučaju da je postojala lječnička intervencija, uz dogovor s liječnikom, čim to bude moguće. Razgovor s učenikom se obavlja uvijek uz prisustvo stručnog djelatnika škole, brižljivo, poštujući učenikovo dostojanstvo i pružajući mu potporu,
* roditeljima ili zakonskim zastupnicima učenika koje je žrtva vršnjačkog nasilja dati obavijesti o mogućim oblicima savjetodavne i stručne pomoći u školi i izvan nje, a s ciljem potpore i osnaživanja učenika te prorade traumatskog doživljaja,
* obaviti razgovor s drugim učenicima ili odraslim osobama koje imaju spoznaju o učinjenom nasilju te utvrditi sve okolnosti vezane uz oblik, intenzitet, težinu i vremensko trajanje nasilja,
* ukoliko se radi o osobito teškom obliku, intenzitetu ili dužem vremenskom trajanju nasilja, koje može izazavati traumu i kod drugih učenika koja su svjedočila nasilju, savjetovati se s nadležnom stručnom osobom ili službom radi pomoći svjedocima nasilja,
* što žurnije obaviti razgovor s učenikom koji je počinio nasilje, ukazati učeniku na neprihvatljivost i štetnost takvog ponašanja te ga savjetovati i poticati na promjenu takvog ponašanja, a tijekom razgovora posebno obratiti pozornost iznosi li učenik neke okolnosti koje bi ukazivale da je učenik žrtva zanemarivanja ili zlostavljanja u svojoj obitelji ili izvan nje, u kojem slučaju će se odmah izvijestiti Centar za socijalnu skrb, a po potrebi ili sumnji na počinjenje kažnjive radnje izvjestiti policiju ili nadležno državno odvjetništvo, a škola će poduzeti sve mjere za pomirenje učenika i za stvaranje tolerantnog, prijateljskog ponašanja u školi,
* pozvati roditelje ili zakonske zastupnike učenika koje je počinilo nasilje, upoznati ih s događajem, kao i sa neprihvatljivošću i štetnošću takvog ponašanja u školi, savjetovati ih s ciljem promjene takvog ponašanja učenika te ih pozvati na uključivanje u savjetovanje ili stručnu pomoć unutar škole ili izvan nje (centar za socijalnu skrb, polikliniku za zaštitu djece, obiteljska savjetovališta i slično) izvjestiti ih o obavezi škole da slučaj prijavi nadležnom CZSS, Uredima državne uprave, policiji, nadležnom državnom odvjetništvu,
* o poduzetim aktivnostima, razgovorima, izjavama te svojim opažanjima sačiniti službene bilješke , kao i voditi odgovarajuće evidencije zaštićenih podataka koje će se dostaviti na zahtjev drugim nadležnim tijelima te o događaju izvjestiti Nastavničko vijeće škole.

**2. DEFINICIJA VRŠNJAČKOG SUKOBA**

Nužno je razlikovati nasilje od vršnjačkog sukoba. Sukob vršnjaka ima sljedeća obiježja:

* nema elemenata navedenih za nasilništvo : radi se o sukobu vršnjaka koji oni ne rješavaju na miran način, nego na neki drugi način, ne postupaju jedan prema drugome s namjerom ozljeđivanja ili nanošenja štete; nema nesrazmjera moći; nema težih posljedica za učenike u sukobu;
* djeca ne inzistiraju da mora biti po njihovom pod svaku cijenu;
* mogu dati razloge zašto su u sukobu;
* mogu se ispričati ili prihvatiti rješenje u kojem nema pobjednika i poraženog
* mogu promijeniti temu i otići iz situacije u kojoj je došlo do sukoba

**POSTUPANJE ŠKOLE U SLUČAJU VRŠNJAČKOG SUKOBA**

U slučaju vršnjačkog sukoba svaki radnik škole dužan je:

* odmah prekinuti sukob među učenicima
* obavijestiti o sukobu razrednika, stručne suradnike ili ravnatelja
* razrednik, stručni suradnik ili ravnatelj će obaviti razgovore sa sukobljenim stranama,
* dogovoriti će s učenicima da se međusobno ispričaju, prihvate rješenje u kojem nitko neće pobijediti, da jedan drugom nadoknade eventualnu štetu,
* tražiti od učenika da popune odgovarajući obrazac o događaju, uzeti izjavu ili sastaviti službenu bilješku,
* u slučaju da učenik češće dolazi u takve sukobe s vršnjacima razrednik i stručni suradnik će pozvati roditelje u školu s ciljem prevladavanja takve situacije i pomoći učeniku,
* prema potrebi učenik će biti uključen u dodatni rad (savjetodavni, pedagoško/defektološki i sl.) u školi ili izvan škole u dogovoru s roditeljima (skrbnicima)
* ako učenik učestalo krši pravila, ne poštuje dogovore, ne prihvaća restituciju, škola će primijeniti odgovarajuće pedagoške mjere u skladu sa Statutom,
* nastojati posredovati u sukobu poznavajući tehnike medijacije (neutralna treća osoba pomaže sukobljenim stranama da unaprijede i poboljšaju svoju komunikaciju i nađu najbolje moguće rješenje za svoj sukob)

**EVIDENCIJA O SUKOBIMA I NASILJU U ŠKOLI**

Škola vodi posebnu evidenciju o sukobima i nasilju u školi. Taj obrazac popunjava član Nastavničkog vijeća koji je nazočio ili bio obaviješten o događaju neposredno nakon istog. Zapis o događaju iz evidencije je sastavni dio izvješća škole o događaju.

Evidencija škole o sukobima i nasilju u školi treba sadržavati sljedeće podatke:

* NAZIV ŠKOLE
* DATUM DOGAĐAJA
* SUDIONICI DOGAĐAJA
* MJESTO I VRIJEME DOGAĐAJA
* ZAPISNIK O DOGAĐAJU
* PODUZETE MJERE
* OSOBA KOJA PRIJAVLJUJE DOGAĐAJ

Škola Kurikulumom te Godišnjim planom i programom rada predviđa provođenje aktivnosti prevencije nasilja i promicanja modela nenasilnog rješavanja sukoba te zaštite prava učenika.

Ovaj protokol sastavni je dio Kućnog reda škole.

Predsjednik Školskog odbora:

Ivica Šimurina, ing.

Ovaj protokol objavljen je na oglasnoj ploči škole 04.lipnja 2019. , te je stupio na snagu 8. dan od objave na oglasnoj ploči 11. lipnja 2019 .

Ravnatelj:

Tomislav Grbin, dipl.ing.

1. Prema Konvenciji o pravima djeteta iz 1989. godine dijete označava svaku osobu mlađu od osamnaest godina osim ako se zakonom koji se primjenjuje na dijete granica punoljetnosti ne odredi ranije. [↑](#footnote-ref-1)
2. Prema Zakonu o sudovima za mladež (Narodne novine br. 111/97., 12/02.) maloljetnik je osoba koja je u vrijeme počinjenja djela navršila četrnaest, a nije navršila osamnaest godina života, a mlađi punoljetnik je osoba koja je u vrijeme počinjenja djela navršila osamnaest, a nije navršila dvadesetijednu godinu života. Sukladno odredbama Zakona o socijalnoj skrbi (Narodne novine br. 73/97., 27/01., 59/01., 82/01, 103/03) mlađa punoljetna osoba je osoba do navršene 21. godine života. [↑](#footnote-ref-2)
3. Termin vršnjaci odnosi se na široki raspon kategorija djece i mladih (objašnjeno u fusnotama 1 i 2).

   4*Nasilništvo* podrazumijeva 6 definirajućih činitelja: namjera da se nanese ozljeda ili šteta; intenzitet i trajanje; moć nasilnika; ranjivost žrtve; manjak podrške; posljedice.

   *Normalni sukob vršnjaka* ima slijedeća obilježja: ne postoje elementi navedeni za nasilništvo; djeca ne insistiraju da mora biti po njihovom po svaku cijenu; mogu dati razloge zašto su u sukobu; ispričaju se ili prihvate rješenje da nitko nije pobijedio; slobodno pregovaraju da bi zadovoljili svoje potrebe; mogu promijeniti temu i otići iz situacije. [↑](#footnote-ref-3)
4. [↑](#footnote-ref-4)
5. [↑](#footnote-ref-5)